 

NAVODILA ZA PRIPRAVO DIPLOMSKEGA DELA

Pripravili: red. prof. dr. Zoran Ren

 izr. prof. dr. Iztok Palčič

 red. prof. dr. Simona Strnad

 Anita Ješovnik, mag. ekon. in posl. ved

Maribor, julij 2018

# SPLOŠNO O PRIPRAVI dela

Besedilo diplomskega dela naj bo napisano v slovenskem jeziku v skladu s pravopisnimi merili knjižnega jezika v prvi osebi ednine ali množine ali v pasivu. Terminologija naj sledi Slovenskemu jezikovnemu priročniku za tehnike in Splošnemu tehniškemu slovarju. Za označevanje veličin in enot upoštevajte navodila mentorja oziroma smiselno uporabljajte Krautov strojniški priročnik in določila standarda SIST ISO 31 (Veličine in enote).

Tuji ali domači študenti lahko pripravijo diplomsko delo v tujem jeziku (praviloma angleškem ali nemškem) s povzetkom v slovenskem jeziku, vendar morajo predhodno pridobiti soglasje Komisije za študijske zadeve Fakultete za strojništvo.

Sestavine, obseg, vsebina in oblika diplomskega dela morajo biti izdelani v skladu s temi navodili. **Če diplomsko delo ni izdelano v skladu z navodili, imata mentor in Referat za študijske in študentske zadeve pravico diplomsko delo zavrniti in od kandidata zahtevati, da ga popravi.**

Za pisanje in urejanje diplomskega dela uporabljajte računalnik. **Izpis naj bo po možnosti izveden obojestransko z laserskim ali enakovrednim tiskalnikom, pri čemer morajo biti strani do poglavja Uvod obvezno natisnjene enostransko.** Če so v besedilo diplomskega dela vključene barvne fotografije, slike ali diagrami, je potrebno izpis teh strani izvesti z barvnim laserskim ali enakovrednim tiskalnikom.

Ta navodila lahko služijo kot predloga za pisanje diplomskega dela za urejevalnik besedila Microsoft Word in so dosegljiva s predlogami za naslovno stran platnice in naslovno stran v diplomskem delu na spletni strani fakultete na naslovu [**http://fs.um.si/**](http://fs.um.si/).

Za morebitne dodatne informacije se obrnite na mentorja in Referat za študijske in študentske zadeve Fakultete za strojništvo, Smetanova ulica 17, 2000 Maribor, telefon: (02) 220-75-04 in 220-75-05.

# SESTAVINE DIPLOMSKEGA DELA

Sestavine diplomskega dela, ki si sledijo v spodnjem vrstnem redu, so[[1]](#footnote-1):

* naslovna stran na platnici (posebej predloga na spletni strani glede na študijski program),
* notranja naslovna stran v delu (posebej predloga na spletni strani glede na študijski program),
* vložen original sklepa o potrjeni temi diplomskega dela,
* stran z izjavo kandidata o samostojni izdelavi diplomskega dela,
* zahvalna stran (ni obvezno),
* povzetek diplomskega dela v slovenskem in tujem (angleškem, nemškem) jeziku, UDK vrstilec in ključne besede,
* pregled vsebine (kazalo),
* kazalo slik (ni obvezno),
* kazalo preglednic (ni obvezno),
* seznam uporabljenih simbolov (ni obvezno),
* seznam uporabljenih kratic (ni obvezno),
* vsebina diplomskega dela,
* seznam uporabljenih virov,
* priloge (če obstajajo).

# OBSEG IN VSEBINA DIPLOMSKEGA DELA

## Obseg diplomskega dela

Na bolonjskih študijskih programih je priporočeni obseg diplomskega dela do največ trideset (30) strani oziroma s prilogami petdeset (50) strani. Priporočeni obseg diplomskega dela se navezuje na vsebino diplomskega dela.

## Vsebina diplomskega dela

Strokovna vsebina diplomskega dela je razdeljena na več poglavij, ki zajemajo:

* + - * uvod,
			* pregled stanja obravnavane problematike,
			* uporabljene metode dela,
			* rezultati in diskusija rezultatov,
			* sklep.

### Uvod

**Uvod** je prvo poglavje dela, ki je običajno razdeljeno na tri dele, in za katerega je najboljše izhodišče dispozicija diplomskega dela:

* kratka opredelitev problema, ki je predmet dela,
* opredelitev namena, ciljev, tez, predpostavk in omejitev diplomskega dela,
* kratek opis strukture celotnega dela (opis in razlaga vsebine posameznih poglavij).

### Pregled stanja obravnavane problematike

**Pregled stanja obravnavane problematike** v drugem poglavju jedrnato navaja že znane bistvene dosežke drugih avtorjev, ki pomenijo izhodišče za nadaljnje delo, ali pa so predmet diplomskega dela.

### Uporabljene metode dela

V nadaljevanju sledi **predstavitev načina** (načinov) **rešitve problema**, ki lahko zajema teoretične in/ali eksperimentalne pristope, in kratka **navedba vseh uporabljenih metod dela**. Nato sledi podroben **opis metodologije reševanja obravnavanega problema** (s pomočjo postopkov, modelov, formul, algoritmov, preskusov, fizične izvedbe itd.). Opis metodologije mora vsebovati vse podrobnosti o uporabljenih sredstvih in postopkih tako, da jih je mogoče ponoviti, in dobiti podobne rezultate. Splošno znanih standardnih metod (npr. statističnih) ni potrebno podrobno opisovati. Če so metode opisane v splošno dostopnih virih, jih citirajte in opišite samo njihovo načelo. Ostale metode in spremembe metod opišite.

### Rezultati in diskusija

**Rezultati** so najvažnejši del diplomskega dela, ker vsebujejo izsledke dela; v tem delu je potrebno prikazati samo glavne, neizpodbitne rezultate, brez ponavljanja; pisani naj bodo v preteklem času, jasno in precizno, po logičnem zaporedju, ki ni nujno enak zaporedju resničnega dela.

**Diskusija** je del diplomskega dela, kjer je pojasnjen pomen posameznih lastnih rezultatov dela, pri čemer je pomembno opozoriti na tiste ugotovitve, ki odpirajo nova, še neraziskana področja.

### Sklep

**Sklep** vsebuje objektivno oceno rezultatov in jih poveže s problemom, zastavljenim v uvodu. Nakazani so lahko tudi napotki za nadaljnje delo.

# OBLIKA DIPLOMSKEGA DELA

## Oblika strani

Stran naj bo velikosti formata A4.

Robovi besedila naj bodo zgoraj in spodaj oddaljeni 25 mm od roba strani, na levi (notranji) strani 30 mm in na desni (zunanji) strani 20 mm od roba strani.

20 mm

25 mm

25 mm

30 mm

13 mm

13 mm

Slika 4.1: Oblika strani

Glava strani naj bo oddaljena 13 mm od roba strani. Glava strani naj v eni vrstici vsebuje levo (notranje) poravnano besedilo "Univerza v Mariboru – Fakulteta za strojništvo" v ravnem tisku in desno (zunanje) poravnano besedilo "*Diplomsko delo*" v poševnem tisku velikosti 10 točk. Besedilo glave strani naj vsebuje tudi vodoravno ločilno linijo debeline ½ točke. Glava strani se prične s prvim poglavjem.

Noga strani naj bo oddaljena 13 mm od roba strani in naj vsebuje srednje poravnano tekočo številko strani, velikosti 10 točk.

## Oblikovanje besedila

Osnovno besedilo naj bo obojestransko poravnano. Naslovi slik in preglednic naj bodo poravnani na sredino. Naslovi poglavij in podpoglavij naj bodo levo poravnani.

Glavna poglavja naj se pričnejo na novi strani. Če tiskate obojestransko, se morajo nova poglavja pričeti na novi lihi strani.

Razmik med vrsticami besedila naj bo 1,5 vrstice. Med odstavki besedila naj bo ena prazna vrstica. Odstavki naj se pričnejo brez zamika levega roba prve vrstice odstavka. Razmik med naslovi podpoglavij, slikami, preglednicami ali enačbami in besedilom naj bo ena ali dve prazni vrstici, kar prilagodite dolžini in videzu strani.

Ob prvi uporabi okrajšav in kratic v besedilu, jih ustrezno razložite in jih navedite v oklepaju[[2]](#footnote-2). Če ni nujno potrebno, ne uporabljajte okrajšav oziroma kratic v naslovu.

## Oblika in velikost pisave

Besedilo naj bo napisano z obliko pisave Calibri, Verdana, Arial, Candara, Trebuchet MS ali Times New Roman. Velikosti pisav za posamezne dele vsebine so navedene v preglednici 4.1.

Preglednica 4.1: Velikosti pisav delov vsebine magistrskega dela

|  |  |  |
| --- | --- | --- |
| **Vrsta besedila** | **Velikost pisave (točk)** | **Videz pisave** |
| Osnovno besedilo, vsebina preglednic, naslovi slik in preglednic, oznake na slikah | 12 | Normalno**Krepko***Ležeče* |
| Opombe v nogi strani, opis spremenljivk v enačbah | 10 | Opomba |
| Naslov poglavja | 14 | **Poglavje** |
| Naslov podpoglavij nivo 1 | 14 | **Podpoglavje** |
| Naslov podpoglavij nivo 2 | 12 | Podpoglavje |

**Pisava v besedilu diplomskega dela in pisava na uvodnih straneh mora biti enaka!**

## Oblika slik, preglednic in enačb

**Slike**

Slike naj bodo pripravljene s kvalitetnimi programskimi orodji za oblikovanje slik in v skladu s pravili tehniškega risanja. Fotografije ali skenirane slike naj imajo resolucijo najmanj 600 dpi. Za oblikovanje diagramov oziroma grafov priporočamo orodje MS Excel. Naslovi oziroma opisi slik naj bodo pod slikami, srednje poravnani in označeni z besedo »Slika« in ustrezno številsko oznako. Diagrami in grafi se upoštevajo kot slike.

**Preglednice**

Preglednice naj bodo pripravljene s programskimi orodji za oblikovanje besedila. Skenirane preglednice naj imajo resolucijo najmanj 600 dpi. Naslovi oziroma opisi preglednic naj bodo nad preglednicami, srednje poravnani in označeni z besedo »Preglednica« in ustrezno številsko oznako.

**Enačbe**

Za oblikovanje enačb uporabljajte orodja za oblikovanje enačb (npr. Equation Editor v MS Word). Enačbe pišite strnjeno in uporabljajte ustrezne funkcijske oznake. Simbole za skalarne veličine pišite ležeče (npr. *x*), razen grških simbolov, ki naj bodo normalne oblike (npr. ε); vektorske veličine pišite ležeče in krepko (npr. ***p***), tenzorske veličine pa normalno in krepko (npr. **M**). Za znak minus uporabljajte namesto kratkega raje podaljšani vezaj. Uporabljajte oklepaje, da se izognete možnim nejasnostim v zapisu. Enačbe naj bodo levo poravnane in zamaknjene 1 cm od levega roba besedila, njihove številske oznake pa naj bodo desno poravnane, kot je to prikazano v enačbi (4.1).

 (4.1)

Kjer je:

 ***F*** [N] – vektor sile

 *m* [kg] – masa

 ***a*** [m/s2] – vektor pospeška

Razlaga simbolov veličin, uporabljenih v enačbi, in njihovih enot naj bo navedena neposredno za enačbo, kot je to prikazano v enačbi (4.1), pri čemer je velikost pisave 10 točk. Lahko pa so simboli veličin pojasnjeni tudi v besedilu pred ali neposredno za enačbo oziroma seznamu simbolov in kratic na začetku diplomskega dela. Simboli morajo biti napisani v besedilu v enaki obliki pisave kot v enačbi.

## Številčenje

**Številčenje strani**

Začetne strani diplomskega dela (razen naslovne strani in vloženega originala sklepa o potrjeni temi diplomskega dela) do prvega poglavja (Uvod) naj bodo v nogi strani zaporedoma označene z rimskimi številkami, vsebina diplomskega dela pa z zaporednimi arabskimi številkami.

**Številčenje poglavij**

Poglavja naj bodo številčena zaporedoma. Prvo poglavje je **1 UVOD**, zadnje pa **X SKLEP**, kjer je X ustrezna zaporedna številka poglavja.

Vsako poglavje ima lahko podpoglavja, ki so oštevilčena z dvema arabskima številkama, ločenima s piko. Prva številka je enaka zaporedni številki poglavja, druga številka pa zaporedni številki podpoglavja v poglavju. Označba 3.2 pomeni, da gre za drugo podpoglavje tretjega poglavja.

Dovoljena so še podpoglavja na drugem nivoju, ki so oštevilčena s tremi arabskimi številkami, ločenimi s piko. Prva številka je enaka zaporedni številki glavnega poglavja, druga številka podpoglavja na nivoju 1, tretja številka pa zaporedni številki podpoglavja na nivoju 2. Označba 3.2.1 pomeni, da gre za prvo podpoglavje znotraj podpoglavja 3.2.

Nadaljnje delitve podpoglavij na podrazdelke (npr. z označbo 3.2.1.1 ) niso dovoljene. Če je nadaljnja delitev nujna, naslov podrazdelka napišemo s krepko pisavo v svojo vrstico brez številčne oznake.

**Številčenje slik in preglednic**

Slike številčite z dvema arabskima številkama, ločenima s piko. Prva številka je enaka zaporedni številki poglavja, druga številka pa zaporedni številki slike (npr. slika 4.1 pomeni, da gre za prvo sliko v četrtem poglavju). Številčenje slike z opisom naj bo pod sliko, poravnano na sredino strani. Številki slike sledi dvopičje, nato opis slike.

Preglednice številčite z dvema arabskima številkama, ločenima s piko. Prva številka je enaka zaporedni številki poglavja, druga številka pa zaporedni številki preglednice (npr. preglednica 4.1 pomeni, da gre za prvo preglednico v četrtem poglavju). Številčenje preglednice z opisom naj bo nad preglednico, poravnano na sredino strani. Številki preglednice sledi dvopičje, nato opis slike.

**Številčenje enačb**

Enačbe številčite z dvema arabskima številkama, ločenima s piko. Enačbe številčite z desno poravnanimi številkami v oklepaju, kot je prikazano v enačbi (4.1).

**Številčenje opomb**

Opombe naj bodo številčene z dvignjeno pisavo[[3]](#footnote-3), besedilo opomb pa naj bo zapisano v nogi strani, na kateri je označena opomba. Velikost pisave besedila v opombi je 10 točk.

V besedilu se **obvezno** sklicujte na ustrezne slike, preglednice ali enačbe z navedbo imena in številsko označbo (npr. slika 4.1, preglednica 4.1 ali enačba (4.1)). Predlagamo, da za označevanje slik in preglednic uporabljate slog, saj boste na ta način lažje oblikovali kazalo preglednic in kazalo slik (napis ter navzkrižno sklicevanje). Enako velja za kazalo vsebine, kjer so v tem dokumentu pripravljeni slogi naslovov poglavij tako, da jih lahko uporabite za samodejno pripravo kazala vsebine.

# NAVAJANJE VIROV IN PRIPRAVA seznamA uporabljenih VIRov

## Citiranje

V skladu s standardi citiranja je obvezno sklicevanje in navajanje uporabljenih virov na dveh mestih:

* sklicevanje med besedilom, kjer napotimo bralca na podrobnejšo informacijo o viru, ki jo navedemo,
* na koncu besedila v poglavju Viri (Literatura / Bibliografija / Reference).

Citiranje oz. sklicevanje na izvirnega avtorja je obvezno v naslednjih primerih:

* dobesednega navajanja besedila,
* povzemanja besedila in tudi v primeru, ko
* besedilo razlagamo s svojimi besedami (parafraziranje).

V primeru dobesednih navedb besedila sta začetek in konec citata v besedilu označena z narekovaji. Na koncu citata mora biti natančno naveden vir. Tudi pri povzemanju določene literature ali sklicevanju na določeno literaturo (ko ne navajamo dobesedno) je treba na ustreznem mestu natančno navesti podatke o viru. Priporočamo, da citiranih virov ne navajate pod črto, oziroma da pri citiranju uporabljate običajni način citiranja v besedilu.

Viri so pomemben del diplomskega dela, torej naj bodo popolniintočni. V seznamu uporabljenih virov navedite le vire, katere ste pri delu dejansko uporabljali in na katere se v besedilu sklicujete (citirate). Pri priimku in imenu avtorjev ne navajamo akademskih nazivov.

## Citiranje in navajanje virov v skladu z načinom citiranja IEEE (številčni sistem)

Pri citiranju literature uporabite enega od naslednjih načinov:

* Izbira stila vodenja je odvisna od … [1, 2].
* Kahnenan in drugi [3] so ugotovili …
* … kot trdijo nekateri drugi avtorji [3-6].

Popolni bibliografski podatki naj bodo na koncu prispevka, urejeni po zaporednih številkah glede na vrstni red citiranja vira v tekstu.

***Prispevki v revijah (članki):***

[#] Začetnice imena. Priimek avtorja članka, "Naslov članka," *Naslov revije*, let. #, št. #, str. (številka začetne strani – številka končne strani članka), mesec leto.

[1] R. Kopun, L. Skerget, M. Hribersek, D. S. Zhang, W. Edelbauer, "Numerical Investigations of Quenching Cooling Processes for Different Cast Aluminum Parts," *Strojniški Vestnik-Journal of Mechanical Engineering*, let. 60, št. 9, str. 571-580, september 2014.

[2] Z. Lestan, S. Klancnik, J. Balic, M. Brezocnik, "Modeling and Design of Experiments of Laser Cladding Process by Genetic Programming and Nondominated Sorting," *Materials and Manufacturing Processes*, let. 30, str. 458-463, april 2015.

***Knjige****:*

[#] Začetnice imena. Priimek avtorja knjige, *Naslov: podnaslov*, izdaja (če ni prva), Naslov serije, let. #, št. #, ur. (urednik). Kraj izida: Izdajatelj, leto izdaje.

[1] J. Flašker, S. Glodež, Z. Ren, *Zobniška gonila*. Ljubljana: Založba Pasadena, 2010.

[2] B. Kraut, *Krautov strojniški priročnik*, 15. izdaja. Ljubljana: Littera picta, 2011.

[3] *Strojnotehnološki priročnik*, 7. izdaja. Ljubljana: Tehniška založba Slovenije, 1998.

[4] C. H. Wong, *Carbohydrate based drug discovery*: let. 1. Weinheim, Nemčija: Wiley-VCH Verlag GmbH, 2003.

***Poglavja v knjigi:***

[#] Začetnice imen. Priimek avtorja, "Naslov poglavja," v *Naslov knjige: podnaslov*, izdaja (če ni prva), Naslov serije, let. #, št. #, ur. (urednik). Kraj izida: Izdajatelj, leto izdaje, strani.

[1] T. Ristic, L. Fras Zemljic, M. Novak, M. Kralj Kuncic, S. Sonjak, N. Gunde Cimerman, S. Strnad, "Antimicrobial Efficiency of functionalized cellulose fibers as potential medical textles," v *Science against microbial pathogens: communicating current researchand technological advances*, A. Mendez-Vilas, Ed., 3 ed Badajoz: Formatex Research Center, 2011, str. 37-51.

***Prispevek na konferenci (v zborniku)****:*

[#] Začetnice imen. Priimek avtorja, "Naslov prispevka na konferenci," v *Naslov konference*, Urednik(i). Kraj izida, leto izdaje, strani.

[1] B. Saake, A. Russler, S. Lebioda, J. Puls, "Structure and properties of xylans isolated from kraft and sulfite pulps," v *International Symposium on Wood and Pulping Chemistry*. Wisconsin, ZDA, 2003, str. 191-194.

***Spletni dokumenti:***

[#] Začetnice imena. Priimek avtorja. Naslov dokumenta. (datum internetne objave). Ime spletne strani [Oblika]. Dosegljivo: internetni naslov. [Datum dostopa: dan. mesec. leto].

[1] S. D. Schafersman. (1997). An Introduction to Science: Scientific Thinking and Scientific Method. (15. 1. 1997) Dosegljivo: <http://www.geo.sunysb.edu/esp/files/scientific-method.html>. [Datum dostopa: 20. 9. 2015].

***Spletne strani:***

[1] Univerza v Mariboru, Fakulteta za strojništvo [splet], Dosegljivo: <http://www.fs.uni-mb.si/podrocje.aspx> [Datum dostopa: dan. mesec. leto].

***Zakoni in uradne objave:***

[#] *Naslov zakona*. Uradni list RS, letnica izdaje, številka izdaje, stran, na kateri se začne besedilo zakona.

[1] *Zakon o graditvi objektov*. Uradni list RS, 1998, št. 21, str. 1585.

***Standardi:***

[#] Oznaka, "Naslov standarda", Številka standarda, letnica (ali datum) objave.

[1] SIST ISO 80000-1, "Veličine in enote – 1. del: Splošno", SIST, Ljubljana. 2013.

[2] A. E2149-10, "Standard Test Method for Determining the Antimicrobial Activity of Immobilized Antimicrobial Agents Under Dynamic Contact Conditions," ASTM International, 2010.

***Patenti:***

[#] Začetnice imena. Priimek avtorja(ev), "Naslov patenta," Številka patenta, leto (ali datum) objave.

[1] S. Brezovnik, J. Balič, "Naprava za merjenje trajanja vbrizgavanja goriva: patent s skrajšanim trajanjem SI 23305 A2," P201000431, 2011.

**Primer seznama virov v skladu s formatom IEEE:**

[1] R. Kopun, L. Skerget, M. Hribersek, D. S. Zhang, W. Edelbauer, "Numerical Investigations of Quenching Cooling Processes for Different Cast Aluminum Parts," *Strojniški Vestnik-Journal of Mechanical Engineering*, let. 60, št. 9, str. 571-580, september 2014.

[2] J. Flašker, S. Glodež, Z. Ren, *Zobniška gonila*. Ljubljana: Založba Pasadena, 2010.

[3] B. Kraut, *Krautov strojniški priročnik*, 15. izdaja. Ljubljana: Littera picta, 2011.

[4] Z. Lestan, S. Klancnik, J. Balic, M. Brezocnik, "Modeling and Design of Experiments of Laser Cladding Process by Genetic Programming and Nondominated Sorting," *Materials and Manufacturing Processes*, let. 30, str. 458-463, april 2015.

[5] T. Ristic, L. Fras Zemljic, M. Novak, M. Kralj Kuncic, S. Sonjak, N. Gunde Cimerman, S. Strnad, "Antimicrobial Efficiency of functionalized cellulose fibers as potential medical textles," v *Science against microbial pathogens: communicating current researchand technological advances*, A. Mendez-Vilas, Ed., 3 ed Badajoz: Formatex Research Center, 2011, str. 37-51.

[6] SIST ISO 80000-1, "Veličine in enote – 1. del: Splošno", SIST, Ljubljana. 2013.

[7] *Strojnotehnološki priročnik*, 7. izdaja. Ljubljana: Tehniška založba Slovenije, 1998.

[8] C. H. Wong, *Carbohydrate based drug discovery*, let. 1. Weinheim, Nemčija: Wiley-VCH Verlag GmbH, 2003.

[9] B. Saake, A. Russler, S. Lebioda, J. Puls, "Structure and properties of xylans isolated from kraft and sulfite pulps," v *International Symposium on Wood and Pulping Chemistry*, Wisconsin, ZDA, 2003, str. 191-194.

[10] S. D. Schafersman. (1997). An Introduction to Science: Scientific Thinking and Scientific Method. (15. 1. 1997) Dosegljivo: <http://www.geo.sunysb.edu/esp/files/scientific-method.html>. [Datum dostopa: 20. 9. 2015].

[11] Univerza v Mariboru, Fakulteta za strojništvo [splet], Dosegljivo: <http://www.fs.uni-mb.si/podrocje.aspx> [Datum dostopa: 20. 9. 2015].

[12] *Zakon o graditvi objektov*. Uradni list RS, 1998, št. 21, str. 1585.

[13] A. E2149-10, "Standard Test Method for Determining the Antimicrobial Activity of Immobilized Antimicrobial Agents Under Dynamic Contact Conditions," ASTM International, 2010.

[14] S. Brezovnik, J. Balič, "Naprava za merjenje trajanja vbrizgavanja goriva: patent s skrajšanim trajanjem SI 23305 A2," P201000431, 2011.

# PRILOGE

Priloge so sestavni del diplomskega dela. V prilogah so zajete informacije, ki so sicer potrebne za celoviti prikaz dela, vendar bi z odvračanjem pozornosti od glavne teme v vsebini motile potek sporočila diplomskega dela. V priloge spadajo daljša matematična izvajanja, načrti, kosovnice, daljši računalniški izpisi, obsežnejši merilni ali računski rezultati v obliki diagramov itd.

**Priloga 1: Oblika naslovnih in uvodnih strani**

Naslovna stran na platnici

PREDLOGA ZA NASLOVNO STRAN NA PLATNICI JE OBJAVLJENA NA SPLETNI STRANI FAKULTETE

IN

NA KONCU TEGA DOKUMENTA

UPORABITE PREDLOGO V SKLADU Z VAŠIM

ŠTUDIJSKIM PROGRAMOM.

Naslovna stran v delu

PREDLOGA ZA NASLOVNO STRAN V DELU JE OBJAVLJENA NA SPLETNI STRANI FAKULTETE

IN

NA KONCU TEGA DOKUMENTA

UPORABITE PREDLOGO V SKLADU Z VAŠIM

ŠTUDIJSKIM PROGRAMOM.

Vložen original sklepa o potrjeni temi diplomskega dela

Izjava kandidata o samostojni izdelavi diplomskega dela

**I Z J A V A**

Podpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, izjavljam, da:

* je diplomsko delo rezultat lastnega raziskovalnega dela,
* predloženo delo v celoti ali v delih ni bilo predloženo za pridobitev kakršnekoli izobrazbe po študijskem programu druge fakultete ali univerze,
* so rezultati korektno navedeni,
* nisem kršil-a avtorskih pravic in intelektualne lastnine drugih,
* soglašam z javno dostopnostjo diplomskega dela v Knjižnici tehniških fakultet ter Digitalni knjižnici Univerze v Mariboru, v skladu z Izjavo o istovetnosti tiskane in elektronske verzije zaključnega dela.

Maribor,\_\_\_\_\_\_\_\_\_\_\_\_\_\_\_\_\_\_\_\_\_ Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zahvalna stran

**ZAHVALA[[4]](#footnote-4)**

Zahvaljujem se mentorju (mentorjema) \_\_\_\_\_\_\_\_\_\_\_\_\_\_\_\_\_\_\_\_\_\_ in (so)mentorju \_\_\_\_\_\_\_\_\_\_\_\_\_\_\_\_\_\_\_\_\_\_\_\_ za pomoč in vodenje pri opravljanju diplomskega dela.

Zahvaljujem se tudi \_\_\_\_\_\_\_\_\_\_\_\_\_\_\_\_\_\_\_\_\_\_\_.

**NASLOV DIPLOMSKEGA DELA**

Stran s povzetkom v slovenskem jeziku

**Ključne besede**[[5]](#footnote-5)**:**

**UDK**[[6]](#footnote-6)**:**

**Povzetek**

*Povzetek naj bo napisan v slovenskem jeziku in naj ne presega 100 besed. V jedrnati obliki naj podaja predstavitev problema, navaja uporabljene metode, glavne rezultate in sklepe diplomskega dela.*

**DIPLOMA WORK TITLE**

Stran s povzetkom v tujem jeziku

**Key words:**

**UDK:**

**Abstract**

*The abstract should be written in English or German language and should not exceed 100 words. It should contain brief description of the problem, used methods, main results and conclusions of the diploma work.*

Stran(i) s kazalom

Kazalo vsebine

[1 SPLOŠNO O PRIPRAVI dela 1](#_Toc519101927)

[2 SESTAVINE DIPLOMSKEGA DELA 2](#_Toc519101928)

[3 OBSEG IN VSEBINA DIPLOMSKEGA DELA 3](#_Toc519101929)

[3.1 Obseg diplomskega dela 3](#_Toc519101930)

[3.2 Vsebina diplomskega dela 3](#_Toc519101931)

[3.2.1 Uvod 3](#_Toc519101932)

[3.2.2 Pregled stanja obravnavane problematike 3](#_Toc519101933)

[3.2.3 Uporabljene metode dela 4](#_Toc519101934)

[3.2.4 Rezultati in diskusija 4](#_Toc519101935)

[3.2.5 Sklep 4](#_Toc519101936)

[4 OBLIKA DIPLOMSKEGA DELA 5](#_Toc519101937)

[4.1 Oblika strani 5](#_Toc519101938)

[4.2 Oblikovanje besedila 6](#_Toc519101939)

[4.3 Oblika in velikost pisave 6](#_Toc519101940)

[4.4 Oblika slik, preglednic in enačb 7](#_Toc519101941)

[4.5 Številčenje 8](#_Toc519101942)

[5 NAVAJANJE VIROV IN PRIPRAVA seznamA uporabljenih VIRov 10](#_Toc519101943)

[5.1 Citiranje 10](#_Toc519101944)

[5.2 Citiranje in navajanje virov v skladu z načinom citiranja IEEE (številčni sistem) 10](#_Toc519101945)

[6 PRILOGE 14](#_Toc519101946)

**KAZALO SLIK[[7]](#footnote-7)**

Stran(i) s kazalom slik

[Slika 4.1: Oblika strani 5](#_Toc462834997)

**KAZALO PREGLEDNIC[[8]](#footnote-8)**

Stran(i) s kazalom preglednic

[Preglednica 4.1: Velikosti pisav delov vsebine magistrskega dela 6](#_Toc462835089)

**UPORABLJENI SIMBOLI[[9]](#footnote-9)**

Stran(i) z navedbo uporabljenih simbolov

*E*  modul elastičnosti

*F* sila

*W* odpornostni moment

σn normalna napetost

τtangencialna napetost

**UPORABLJENE KRATICE[[10]](#footnote-10)**

Stran(i) z navedbo uporabljenih kratic

CAD Computer Aided Design

FS Fakulteta za strojništvo

ISO International Organisation for Standardization

MKE Metoda končnih elementov

UNIVERZA V MARIBORU

FAKULTETA ZA STROJNIŠTVO

Ime PRIIMEK

NASLOV DIPLOMSKEGA DELA

Diplomsko delo

univerzitetnega študijskega programa 1. stopnje

Strojništvo

Maribor, mesec LETO

 

**NASLOV DIPLOMSKEGA DELA**

Diplomsko delo

|  |  |
| --- | --- |
| Študent(ka): | Ime in PRIIMEK |
| Študijski program: | univerzitetni študijski program 1. stopnjeStrojništvo |
| Smer: | <ime smeri študijskega programa> |
|  |  |
| Mentor: | Naziv, ime in PRIIMEK |
| Somentor: | Naziv, ime in PRIIMEK |

Maribor, mesec LETO

- X -

UNIVERZA V MARIBORU

FAKULTETA ZA STROJNIŠTVO

EKONOMSKO-POSLOVNA FAKULTETA

Ime PRIIMEK

NASLOV DIPLOMSKEGA DELA

Diplomsko delo

univerzitetnega študijskega programa 1. stopnje

Gospodarsko inženirstvo – smer Strojništvo

Maribor, mesec LETO

- X -

****

**NASLOV DIPLOMSKEGA DELA**

Diplomsko delo

|  |  |
| --- | --- |
| Študent(ka): | Ime in PRIIMEK |
| Študijski program: | univerzitetni študijski program 1. stopnjeGospodarsko inženirstvo |
| Smer: | Strojništvo |
|  |  |
| Mentor FS: | Naziv, ime in PRIIMEK |
| Mentor EPF: | Naziv, ime in PRIIMEK |
| Somentor: | Naziv, ime in PRIIMEK |

Maribor, mesec LETO

UNIVERZA V MARIBORU

FAKULTETA ZA STROJNIŠTVO

FAKULTETA ZA ELEKTROTEHNIKO,

RAČUNALNIŠTVO IN INFORMATIKO

Ime PRIIMEK

NASLOV DIPLOMSKEGA DELA

Diplomsko delo

univerzitetnega študijskega programa 1. stopnje

Mehatronika

Maribor, mesec LETO

****

**NASLOV DIPLOMSKEGA DELA**

Diplomsko delo

|  |  |
| --- | --- |
| Študent(ka): | Ime in PRIIMEK |
| Študijski program: | univerzitetni študijski program 1. stopnjeMehatronika |
|  |  |
| Mentor FS: | Naziv, ime in PRIIMEK |
| Mentor FERI: | Naziv, ime in PRIIMEK |
| Somentor: | Naziv, ime in PRIIMEK |

Maribor, mesec LETO

UNIVERZA V MARIBORU

FAKULTETA ZA STROJNIŠTVO

Ime PRIIMEK

NASLOV DIPLOMSKEGA DELA

Diplomsko delo

univerzitetnega študijskega programa 1. stopnje

Tehniško varstvo okolja

Maribor, mesec LETO

 

**NASLOV DIPLOMSKEGA DELA**

Diplomsko delo

|  |  |
| --- | --- |
| Študent(ka): | Ime in PRIIMEK |
| Študijski program: | univerzitetni študijski program 1. stopnjeTehniško varstvo okolja |
| Mentor: | Naziv, ime in PRIIMEK |
| Somentor: | Naziv, ime in PRIIMEK |

Maribor, mesec LETO

UNIVERZA V MARIBORU

FAKULTETA ZA STROJNIŠTVO

Ime PRIIMEK

NASLOV DIPLOMSKEGA DELA

Diplomsko delo

univerzitetnega študijskega programa 1. stopnje

Oblikovanje in tekstilni materiali

Maribor, mesec LETO

 

**NASLOV DIPLOMSKEGA DELA**

Diplomsko delo

|  |  |
| --- | --- |
| Študent(ka): | Ime in PRIIMEK |
| Študijski program: | univerzitetni študijski program 1. stopnjeOblikovanje in tekstilni materiali |
| Smer: | <ime smeri študijskega programa> |
|  |  |
| Mentor: | Naziv, ime in PRIIMEK |
| Somentor: | Naziv, ime in PRIIMEK |

Maribor, mesec LETO

UNIVERZA V MARIBORU

FAKULTETA ZA STROJNIŠTVO

Ime PRIIMEK

NASLOV DIPLOMSKEGA DELA

Diplomsko delo

visokošolskega strokovnega študijskega programa 1. stopnje

Strojništvo

Maribor, mesec LETO

 

**NASLOV DIPLOMSKEGA DELA**

Diplomsko delo

|  |  |
| --- | --- |
| Študent(ka): | Ime in PRIIMEK |
| Študijski program: | visokošolski strokovni študijski program 1. stopnjeStrojništvo |
| Smer: | <ime smeri študijskega programa> |
|  |  |
| Mentor: | Naziv, ime in PRIIMEK |
| Somentor: | Naziv, ime in PRIIMEK |

Maribor, mesec LETO

UNIVERZA V MARIBORU

FAKULTETA ZA STROJNIŠTVO

FAKULTETA ZA ELEKTROTEHNIKO,

RAČUNALNIŠTVO IN INFORMATIKO

Ime PRIIMEK

NASLOV DIPLOMSKEGA DELA

Diplomsko delo

visokošolskega strokovnega študijskega programa 1. stopnje

Mehatronika

Maribor, mesec LETO

****

**NASLOV DIPLOMSKEGA DELA**

Diplomsko delo

|  |  |
| --- | --- |
| Študent(ka): | Ime in PRIIMEK |
| Študijski program: | visokošolski strokovni študijski program 1. stopnjeMehatronika |
|  |  |
| Mentor FS: | Naziv, ime in PRIIMEK |
| Mentor FERI: | Naziv, ime in PRIIMEK |
| Somentor: | Naziv, ime in PRIIMEK |

Maribor, mesec LETO

UNIVERZA V MARIBORU

FAKULTETA ZA STROJNIŠTVO

Ime PRIIMEK

NASLOV DIPLOMSKEGA DELA

Diplomsko delo

visokošolskega strokovnega študijskega programa 1. stopnje

Tehnologije tekstilnega oblikovanja

Maribor, mesec LETO

 

**NASLOV DIPLOMSKEGA DELA**

Diplomsko delo

|  |  |
| --- | --- |
| Študent(ka): | Ime in PRIIMEK |
| Študijski program: | visokošolski strokovni študijski program 1. stopnjeTehnologije tekstilnega oblikovanja |
| Smer: | <ime smeri študijskega programa> |
|  |  |
| Mentor: | Naziv, ime in PRIIMEK |
| Somentor: | Naziv, ime in PRIIMEK |

Maribor, mesec LETO

1. Večina navedenih sestavin je obveznih, pri ostalih se kandidat posvetuje z mentorji. [↑](#footnote-ref-1)
2. Na primer: Metoda končnih elementov (MKE), International Standardisation Organisation (ISO). [↑](#footnote-ref-2)
3. Opombo napišite na dnu strani, na kateri jo navedete, in je ne dodajajte na spisek uporabljenih virov na koncu diplomskega dela. [↑](#footnote-ref-3)
4. Besedilo zahvale lahko prilagodite svojim željam. [↑](#footnote-ref-4)
5. Ključne besede določite s pomočjo mentorja, priporočamo 3 do 5 ključnih besed. [↑](#footnote-ref-5)
6. Vrstilec UDK (univerzalna decimalna klasifikacija) pridobite v Knjižnici tehniških fakultet po e-pošti. Knjižnici je potrebno posredovati sledeče podatke o diplomskem delu: naslov diplomskega dela, ime in priimek mentorja, kratek povzetek vsebine, ključne besede in kazalo. [↑](#footnote-ref-6)
7. Po dogovoru z mentorjem. [↑](#footnote-ref-7)
8. Po dogovoru z mentorjem. [↑](#footnote-ref-8)
9. Po dogovoru z mentorjem. Simboli naj bodo navedeni po abecednem vrstnem redu. [↑](#footnote-ref-9)
10. Po dogovoru z mentorjem. Kratice naj bodo navedene po abecednem vrstnem redu. [↑](#footnote-ref-10)